Շուշիի ազատագրումը Ղարաբաղյան պատերազմում հայկական զորքերի տարած ամենախոշոր հաղթանակներից մեկն է, նույնիսկ՝ խոշորագույնը։ Բայց, եթե խորանանք պատերազմի ընթացքի և ժամանակագրության մանրամասների մեջ, ապա կտեսնենք, որ բուն պատերազմը սկսեց հենց ռազամաքաղաքական այդ ակտի արձանագրումից հետո։ Ադրբեջանական զորքերը ռազմաճակատի ողջ երկայնքով անցան լայնամաշտաբ հարձակման՝ կասկածի տակ դնելով Հայկական ինքնապաշտպանական ուժերի արձանագրած հաջողություններն ու Ղարաբաղի գոյությունն առհասարակ։ Իսկապես Շուշիի ազատագրմանը հաջորդած շրջափուլը չափազանց ծանր էր Արցախի համար։ Սպառնալիքի տակ էր հայտնվել այրվող Մարտակերտը, որի վերջնական անկումը կազդարարեր տխրահռչակ ավարտը ազատագրական պայքարի։